Prof Kinta Burger o thomile go šoma bjalo ka Moretšistra wa UJ ka la 01 Pherekgong 2014. Pele ga mošomo wo e be e le Hlogophethiši ya Fakhalithi ya Saense ka mo UJ mengwaga e 10. E rile ge Savimbi le hlogo ba kgotsofetše gore batho ba bona ba a itšhatšharela, ba napa ba ba laela gore ba fologe mepeteng, ba eme mo phatšheseng. Savimbi o be a šetše a filwe maina a masogana a lesome ao hlogo a bego a re ke bona baferihli, ring leaders. Go tloga moo bobedi ba ile ba thoma mošomo wa bona wa go tsomana le baetapele bao. Ba thomile lemating la ka bosobelatšatši, ba theoga le phatšhese go leba lemating la ka bohlabatšatši. Hlogo o be a etile pele gomme ge a fihla go motho wa gagwe o be a itira yo o ka rego ga a mmone, o bile o a feta. Gona moo o tla boa ka legoswi la go fiša gwa kwala setepi sefahlegong sa mošemane, motho wa gagwe a ba a kopakopa goba a wela fase. O be a re go dira bjalo gomme a re: "Here is one of them, Jack Ranto". Lephodisa leo le ba šetšego ka nthago o tla tšwela pele ka go ba lahlela ntle go fihlela bašemane bao ba lesome ba išitšwe kua ntle ka moka. Yo mongwe le yo mongwe o tla be a kwele bohloko bja kubu le bja ntahle ya rahlogo.